Pobjeda nad Englezima ostat će zapamćena u povijesti, a pogodak Maria Mandžukića iz 109. minute utakmice prepričavat će se s koljena na koljeno.

Englezi su potreseni i u subotu će igrati za treće mjesto protiv Belgije, a upravo taj pogodak Mandžukića kao i kraj utakmice i potvrda prolaska u finale izazvala je potres, i to pravi, u Hrvatskoj.

Naime, na seizmološkim postajama Geofizičkog odsjeka PMF-a zabilježeno je pojačano podrhtavanja tla, posebno u 22:20 sati i nakon 22:37 sati.

>> Pogledajte slavlje navijača u Karlovcu

Vaš preglednik ne omogućava pregled ovog sadržaja.

To je točno vrijeme kada je Mandžukić zabio, i kada je sudac svirao kraj susreta, a navijači su silinom skakanja i navijanja izazvali pravi mali potres.

Na Facebook stranici Geofizika uživo objavljen je i graf iz kojeg se može iščitati kako je drhtalo tlo u tim trenucima.

Nadamo se da će se ista stvar dogoditi i u nedjelju.